b'\n_START_ARTICLE_\nDru\xc5\xbeina Haumea\n_START_PARAGRAPH_\nDru\xc5\xbeina Haumea je edina najdena \xc4\x8dezneptunska dru\xc5\xbeina trka (kolizijska dru\xc5\xbeina). To pomeni, da je to skupina \xc4\x8dezneptunskih teles, ki imajo podobne elemente tirnicin podobne spektre. Skupina je nastala ob trku prvotnega (star\xc5\xa1evskega) telesa z neznanim drugim telesom. Ob trku je nastalo ve\xc4\x8dje \xc5\xa1tevilo manj\xc5\xa1ih teles.\n_START_SECTION_\nOpis dru\xc5\xbeine\n_START_PARAGRAPH_\nPritlikavi planet Haumea (za\xc4\x8dasna oznaka je bila 2003 EL\xe2\x82\x86\xe2\x82\x81) je najve\xc4\x8dji \xc4\x8dlan dru\xc5\xbeine. Drugi \xc4\x87lani so \xc5\xa1e naravni sateliti Haumee in telesa iz Kuiperjevega pasu (55636) 2002 TX\xe2\x82\x83\xe2\x82\x80\xe2\x82\x80, (24835) 1995 SM\xe2\x82\x85\xe2\x82\x85, (19308) 1996 TO\xe2\x82\x86\xe2\x82\x86, (120178) 2003 OP\xe2\x82\x83\xe2\x82\x82, (145453) 2005 RR\xe2\x82\x84\xe2\x82\x83, 2003 UZ\xe2\x82\x81\xe2\x82\x81\xe2\x82\x87 in 2005 CB\xe2\x82\x87\xe2\x82\x89. Prvih pet teles ima premer med 500 in 700 km in bi jih tako lahko imeli za samostojne pritlikave planete. Za vsa telesa dru\xc5\xbeine pa velja, da so bila pri trku izvr\xc5\xbeena s hitrostjo pod 150 m/s._NEWLINE_Razpr\xc5\xa1enost lastnih elementov tira (5\xc2\xa0% v velikih poloseh, 1,4\xc2\xb0 pri naklonih tira in 0,08 pri izsrednostih) je zelo majhna. Na diagramu na desni strani so prikazani elementi tira za dru\xc5\xbeino asteroida Haumea (v zeleni barvi) v primerjavi z drugini \xc4\x8dezneptunskimi telesi._NEWLINE_Prvotno telo je verjetno imelo premer okoli 1660 km, gostoto okoli 2,0 g/cm\xc2\xb3 (podobno kot Pluton in Erida). Pri trku je Haumea izgubila okoli 20\xc2\xa0% mase (v glavnem vode) in je postal v povpre\xc4\x8dju gostej\xc5\xa1i._NEWLINE_Za \xc4\x8dlane dru\xc5\xbeine je zna\xc4\x8dilna nevtralna barva z mo\xc4\x8dnimi absorbcijskimi \xc4\x8drtami pri valovnih dol\xc5\xbeinah 1,5 in 2,0 \xce\xbc m, kar je zna\xc4\x8dilno za vodni led .\n_START_SECTION_\nNastanek dru\xc5\xbeine\n_START_PARAGRAPH_\nTrenutne tirnice \xc4\x8dlanov dru\xc5\xbeine ne ka\xc5\xbeejo, da bi nastanek dru\xc5\xbeine povzro\xc4\x8dil velik trk teles. \xc4\x8ce bi hoteli pojasniti sedanjo razpr\xc5\xa1enost, bi moralo telo pred trkom imeti hitrost okoli 400 m/s. Tak\xc5\xa1na hitrost pa bi izvr\xc5\xbeena telesa razpr\xc5\xa1ila \xc5\xa1e dalje. To velja samo za asteroid Haumea, za ostale \xc4\x8dlane dru\xc5\xbeine bi bila dovolj za\xc4\x8detna hitrost okoli 140 m/s. Verjetno se je po trku zelo spremenila tirnica Haumee. Haumea ima kaoti\xc4\x8dno tirnico, ki je blizu resonanci 7\xc2\xa0: 12 z Neptunom. To pa bi lahko pove\xc4\x8dalo izsrednost Haumee na sedanjo vrednost. V za\xc4\x8detku nastajanja Oson\xc4\x8dja je verjetno to podro\xc4\x8dje vsebovali veliko ve\xc4\x8d teles, kot pa danes. Takrat je bila tudi veliko ve\xc4\x8dja verjetnost za medsebojne trke teles._NEWLINE_Dru\xc5\xbeina Haumea bi lahko nastala tudi v razr\xc5\xa1enem disku. Kuiperjev pas sedaj vsebuje tako malo teles, da je verjetnost, da bi v \xc4\x8dasu obstoja Son\xc4\x8devega sistema pri\xc5\xa1lo do tak\xc5\xa1ega trka, samo 0,1%. V gostej\xc5\xa1em Kuiperjavem pasu pa tudi ne bi mogla nastati dru\xc5\xbeina, ker bi nanjo toliko vplival Neptun, da se bi skupina hitro razpr\xc5\xa1ila. To pomeni, da je verjetni kraj nastanka dru\xc5\xbeine razpr\xc5\xa1eni disk._NEWLINE_Verjetno je potrebna milijarda let, da se bi dru\xc5\xbeina tako razpr\xc5\xa1ila kot je razpr\xc5\xa1ena danes. Zaradi tega je dru\xc5\xbeina nastala \xc5\xbee v za\xc4\x8detku nastanka Son\xc4\x8devega sistema . To je v nasprotju z odkritjem, da je povr\xc5\xa1ina \xc4\x8dlanov zelo svetla. Izgleda kot, da se v zadnjih 100 milijonih let povr\xc5\xa1ina prekrila s sv\xc5\xbeim ledom. V milijardi let bi povr\xc5\xa1ina morala postati bolj rde\xc4\x8da oziroma temna. Tega pojava ne zanjo pojasniti .'